हिंसाचाराच्या वाढत्या घटनांच्या व ज्यू आणि अरब वसाहतींमध्ये समेट घडवून आणण्यात आलेल्या अपयशाच्या पार्श्वभूमीवर १९४७ साली इंग्रज सरकारने पॅलेस्टाईनवरच्या अंमलामधून आपला सहभाग काढून घेण्याचा निर्णय घेतला. [[संयुक्त राष्ट्रसंघ परिषद|संयुक्त राष्ट्रसंघाच्या परिषदेने]] [[१९४७ ची फाळणी योजना]] संमत केली ज्यामध्ये भूभागाचे दोन तुकडे करण्यात आले. ह्या फाळणीत ज्यूंना साधारण ५५% तर अरबांना ४५% भूभाग दिला. [[जेरुसलेम]]च्या अधिकाराबाबतीतला वाद टाळण्यासाठी त्याला संयुक्त राष्ट्रसंघाच्या सर्वेक्षणाखाली असलेल्या भूभागाचा दर्जा देण्यात आला.

संयुक्त राष्ट्रसंघाने फाळणीचा ठराव [[नोव्हेंबर २९]], [[इ.स. १९४७]] साली पास केल्यानंतर लगेचच [[डेव्हिड बेन-गुरियन]]ने फाळणीला मान्यता दिली, परंतु अरबांनी ह्या ठरावाला मान्यता दिली नाही. दोन्ही वसाहतींमधील अनेक ठिकाणी होणाऱ्या चकमकींचे पर्यावसान लगेचच युद्धात झाले. या युद्धाला १९४८ च्या स्वातंत्र्ययुद्धाचा पहिला टप्पा असे संबोधण्यात येते.

इस्रायल राष्ट्राची घोषणा [[पॅलेस्टाईन अंमल]] संपण्याच्या एक दिवस अगोदर म्हणजे [[मे १४]], [[इ.स. १९४८]]ला करण्यात आली.

इस्रायलला [[संयुक्त राष्ट्रे|संयुक्त राष्ट्रांचे]] सदस्यत्त्व [[मे ११]], [[इ.स. १९४९]]ला मिळाले.

महानगरीकृत प्रदेश
इतिहास
राष्ट्राची स्थापना
कायदेव्यवस्था